Document ID: 32006D0175

32006D0175
L 062/27
SLUŽBENI LIST EUROPSKE UNIJE
ODLUKA KOMISIJE
od 2. ožujka 2006.
o izmjeni Odluke 2006/135/EZ s obzirom na određivanje područja A i B u Francuskoj zbog izbijanja visoko patogene influence ptica u toj državi članici
(priopćena pod brojem dokumenta C(2006) 721)
(Tekst značajan za EGP)
(2006/175/EZ)
KOMISIJA EUROPSKIH ZAJEDNICA,
uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (1), a posebno njezin članak 9. stavak 4.,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
uzimajući u obzir Uredbu (EZ) 998/2003 od 26. svibnja 2003. Europskog parlamenta i Vijeća o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (3), a posebno njezin članak 18.,
uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (4), a posebno njezin članak 66. stavak 2.,
budući da:
(1)
Francuska je obavijestila Komisiju i ostale države članice o izbijanju visoko patogene influence ptica uzrokovane virusom A podtipa H5N1 u peradi na određenim područjima njezinog teritorija i poduzela primjerene mjere predviđene Odlukom Komisije 2006/135/EZ od 22. veljače 2006. o određenim zaštitnim mjerama u odnosu na vrlo patogenu influencu ptica u peradi u Zajednici (5).
(2)
Nakon notifikacije o tim mjerama, Komisija ih je u suradnji s Francuskom pregledala, i zadovoljna je time da su područja A i B u Francuskoj određena na dovoljnoj udaljenosti od izbijanja te bolesti u peradi i epidemiološki srodnim slučajevima u divljih ptica. Stoga je s time u skladu nužno izmijeniti dijelove A i B Priloga I. toj Odluci i odrediti trajanje te regionalizacije.
(3)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog I. Odluci 2006/135/EZ zamjenjuje se tekstom u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 2. ožujka 2006.

Labels: 0
18
20
6